Blåsjø
Store norske leksikon,Teknologi og industri,Energi,Kraftselskaper og kraftverk
Blåsjø er en innsjø på grensen mellom Rogaland og Agder fylker. Det er hovedmagasin for Ulla-Førre-kraftverkene.
Blåsjø er Norges nest største vannmagasin i volum (etter Storglomvatnet i Nordland), men det største i energiinnhold. Magasinet har et nyttbart volum på 3105 millioner kubikkmeter og et energiinnhold på 7,8 TWh. Overflaten dekker et areal på ca. 84 kvadratkilometer. Høyeste regulerte vannstand er 1055 meter over havet og laveste 930 meter over havet. For å holde vannmassene på plass, og for å avsperre tidligere naturlige avløp er det bygd flere demninger, hvorav noen av de største er Oddatjørndammen, Førrevassdammen og Storevassdammen. Les mer i Store norske leksikon Ulla–Førre kraftanlegg Rogaland Agder